بصراحة لو هنتكلم على التوقعات
أكبر من الستات ولا الرجالة
أعتفد أننا ممنكن نتناقش للأبد
في موضوع زي ده
أنا بشكل شخصي مش هعرف أقول لو هي أكتر عالستات ولا الرجالة
وأنا فعلا مش مهتمة
احط الرجالة والستات في مس.. مسابقة، بالشكل ده
فلو... أنا شايفة أنه
فيه حاجات... توقعات
يعني... يعني الناس بتشوف أنه الستات المفروض تعمل كذا وكذا
بس في نفس الوقت الناس بتتوقع الرجالة تعمل كذا وكذا برضوا
وأنا شخصيا مش مهتمة أني احطهم في نقط
واشوف مين اللي جاب مجموع أكبر
عشان طالما مافيش عدالة
فمش هبقى مهتمة أقول
لا بس احنا مضطهدين أكتر لأ أنتوا مضطهدين أكتر
لأ بس إحنا أكتر، يعني
ده مالهوش معنى بالنسبة لي
أنا مش ب... مش بؤمن بالتوقعات عامة
بالمعنى ده بكره التوقعات
حاجة غبية ومحبطة
ومش عايزاها تحصل للرجالة كمان
ومش هدفي خالص، اخلي الرجالة تضايق
عشان أنا اتبسط
أو... بس... الصراحة ما عنديش إجابة
و... مش عايزة أفضل ازعج نفسي بالسؤال ده للأبد
عشان أنا... خلصت التفكير فيه
عشان
فيه حاجات ممكن أشوف فيها أن الراجل مضطهد أكتر من الست
دي نقط بس زي ما قلت أنا مش مهتمة بعد النقط
فمثلا لو فيه بنت مسترجلة
ده بيبقى... إلى حد كبير مقبول من المجتمع
عشان عادي
يعني ممكن الناس تتريق عليها
لو هي مش حلوة ولا حاجة
بس لو بنت قررت تبقى مسترجلة
وناس شافت وعلقت أنها مسترجلة
برضوا مش هتبقى مشكلة
بس لو اخدتي نفس المثال
وطبقتي الموقف على راجل
طبعا مش عادي يبقى أنثوي
طبعا لأ
مافيش... مافيش كلام هنا
لو عايزة تشوفي إطار أوسع
وتشوفي الموضوع بزاوية أوسع
وتشوفي أنه ده برضوا عشان
الستات مضطهدين أكبر من الرجالة
أنه مش مشكلة الست تبقى راجل
عشان الرجالة أحسن
بس ما ينفعش راجل يبقى ست
عشان الستات أوحش
ممكن برضوا تعملي كده
بس في الموقف اللي الشخص فيه
واحد في الموقف ده
غالبا مش هيشوف الإطار الأوسع
واللي هو بيعمله أنه هو أنثوي أكتر
ودي غلطته الوحيدة في الموقف كله
والناس هتحكم عليه
وهو... يعني الناس هتتريق عليه
الناس هتتهمه
بحاجات كتيرة
والناس هتفترض حاجات كتيرة
وطبعا أتجاهه الجنسي كمان
وده هيبقى عار في مصر
ففي المرحلة دي
راجل في الموقف ده
مش هقدر أتكلم معاه في أيوه أنت عارف ليه بقى؟
عشان في النهاية الرجالة أحسن من الستات
ففي النهاية أنت عندك أمتيزات أكتر مني
ده مش منطقي
عشان الشخص ده عنده مشاعر
وهو بس... يعني
وهو محطوط في موقف زي ده